# Základná škola, Školská 212/19, Huncovce

**Plán práce koordinátora bloku environmentálnej výchovy v školskom roku 2023/2024**

Koordinátori bloku ENV: Mgr. Ľudmila Nováková,

Mgr. Lýdia Bašistová

**Plán práce koordinátora environmentálnej výchovy vychádza z nasledovných dokumentov:**

* Pedagogicko-organizačné pokyny na školský rok 2023/24,
* prierezová téma environmentálna výchova - súčasť obsahu vzdelávania štátneho vzdelávacieho programu (ďalej „ŠVP“), školského vzdelávacieho programu (ďalej „ŠkVP“), súčasť obsahu vzdelávacích oblastí i jednotlivých predmetov,
* konkrétne podmienky školy.

1. **Hlavné ciele činnosti na školský rok 2023/2024**

* Realizácia prierezovej témy, utváranie a rozvíjanie kľúčových kompetencií v rámci jednotlivých vzdelávacích oblastí (učebných predmetov) – vzájomným prepojením, rozšírením, upevňovaním a systematizáciou vedomostí, špeciálnych návykov a zručností,
* realizácia súťaží s environmentálnym zameraním: ,,Súťaž o najčistejšiu triedu“, Zber papiera,
* využívanie informačných a komunikačných technológii a prostriedkov pri získavaní a spracovaní informácii, ako aj prezentácia vlastnej práce aplikovaním prvkov projektovej metódy,
* rozvíjanie vzťahu žiakov k životnému prostrediu prostredníctvom tematických okruhov prierezovej témy (ochrana prírody a krajiny, zložky životného prostredia, prírodné zdroje, ich využívanie, ochrana, ľudské aktivity a problémy životného prostredia, vzťah človeka k prostrediu),
* prezentácia práce školy v oblasti environmentálnej výchovy na verejnosti,
* vytváranie vhodných podmienok praktickej environmentálnej výchovy v škole i mimo školy v súlade s cieľmi výchovy a vzdelávania k trvalo udržiavateľnému rozvoju.

**Hlavné metódy a formy práce:**

* + Výklad, rozhovor, diskusia,
  + práca s informačnými zdrojmi,
  + brainstorming,
  + aplikácia prvkov projektovej metódy,
  + metodické modely ENV – (online), dostupné na : http://www.statpedu.sk/
  + situačné hry, rolové hry,
  + súťaže, besedy, kvízy,
  + zbery, ekohry, projekty,
  + školský výlet, prírodovedné pozorovanie, vychádzky.

Pri všetkých aktivitách budú zohľadňované vekové osobitosti žiakov, ich schopnosti a záujmy, ako aj rodinné prostredie.

**Realizácia a časový harmonogram enviromentálnych úloh a aktivít:**

**September**

* Plniť výchovno- vzdelávacie ciele ENV zaradené v predmetoch ako prierezové témy.

**Zodpovední:** všetci pg. zamestnanci

* Úprava areálu školy.

**Zodpovední**: všetci pg. zamestnanci

* Zberové práce v školskej záhrade.

**Zodpovední**: učitelia II. stupeň PVC, THD

* „Environmentálna jeseň“ - vychádzky do jesennej prírody, pozorovanie zmien v prírode, a práca v záhradách.

**Zodpovední**: učitelia 5. - 9. ročníka

* ,,Jeseň očami detí“ - využiť prírodné materiály (listy, gaštany) na hodinách PVC a VYV.

**Zodpovední**: učitelia PVC, THD a VYV

* Naučme sa šetriť – výzva žiakom všetkých tried na šetrné zaobchádzanie s vodou, elektrickou energiou a inými materiálmi.

**Zodpovední**: všetci pg. zamestnanci

* Realizácia enviromentálnej nástenky.

Z**odpovední**: Koordinátori ENV

**Október**

* Príprava školskej záhrady na zimu.

**Zodpovední:** učitelia PVC, THD

* ,,Súťaž o najčistejšiu triedu“ - Vyhlásenie celoročnej súťaže o najčistejšiu triedu.

**Zodpovední:** Koordinátori ENV

* ,,Separuj odpad v škole“ celoročná úloha.

**Zodpovední**: všetci pg. zamestnanci

Realizácia výstavy ,,Plody našich záhrad“

**Zodpovední:** učitelia PVC, THD

**November**

* Aktualizácia nástenky ENV.

**Zodpovední**: Koordinátori ENV

* Príprava a rozmiestnenie kŕmidiel v školskom areáli

**Zodpovední**: učitelia PVC, THD

**December**

* „Environmentálna zima“ - vychádzky do zimnej prírody, pozorovanie zmien v prírode

**Zodpovední**: učitelia 5. – 9. ročníka

* ,,Krása vianočných sviatkov “- vianočné aranžovanie spojené s výstavou.

**Zodpovední**: učitelia PVC, THD a VYV

**Január**

* ,,Zima očami detí“ – výtvarné práce zamerané na obdobie zimy.

**Zodpovední**: učitelia VYV

* Starostlivosť o vtákov v zimnom období – doplnenie potravy v kŕmidlách a prikrmovanie.

**Zodpovední**: učitelia PVC,THD

* „Environmentálna zima“ - vychádzky do zimnej prírody, pozorovanie zmien v prírode.

**Zodpovední:** učitelia 5. – 9. ročníka

**Február**

* Starostlivosť o vtákov v zimnom období – doplnenie potravy v kŕmidlách a prikrmovanie.

**Zodpovední**: učitelia PVC,THD

**Marec**

* Environmentálna jar“ - pozorovanie zmien v prírode, jarné práce na poli, v záhrade, skladať obrázky z rozstrihaných jarných kvetov.

**Zodpovední:** učitelia PVC , VYV, BIO

* Aktualizácia nástenky ENV - ,, Svetový deň vody“, 22.3.

**Zodpovední:** koordinátor ENV

* Aktivity k Svetovému dňu vody, / súťaže, kvíz, beseda/

**Zodpovední:** učitelia BIO,GEG,SJL,

* ,,Jar očami detí“- výtvarné práce zamerané na jarné obdobie.

**Zodpovední**: učitelia VYV

**Apríl**

* Sejeme, sadíme – vysievanie semien do skleníka.

**Zodpovední**: učitelia PVC,THD

* Aktualizácia ENV nástenky Apríl mesiac lesov.

**Zodpovední**: Koordinátori ENV

* ,,Eko deň“ – vedomostná aktivita ku Svetovému dňu Zeme.

**Zodpovední**: Koordinátori ENV

**Máj**

* Úprava areálu školy.

**Zodpovední:** učitelia PVC,THD

* „Environmentálne leto“ - teoretické a praktické činnosti zamerané na spoznávanie letnej prírody.

**Zodpovední**: učitelia 5. – 9. ročníka

* Vysievanie, vysádzanie priesad zeleniny, kvetov v školskej záhrade.

**Zodpovední**: učitelia PVC,THD

**Jún**

* ,, Leto očami detí“- výtvarné práce zamerané na obdobie leta.

**Zodpovední**: učitelia VYV

* Vyhodnotenie súťaže - ,,Súťaž o najčistejšiu triedu“.

**Zodpovední:** Koordinátori ENV, Vedenie školy

Plnenie naplánovaných úloh skontrolujú priebežne počas celého roka koordinátori ENV a informuje vedenie školy.

**Pre skvalitnenie environmentálnej výchovy v školskom roku 2023/24** potrebné sa zamerať na:

* Vytváranie podmienok na aktívnejšie sa zapájanie žiakov do všetkých činností,
* využívanie výstupných edukačných a metodických materiálov (pracovné listy, rôzne

výrobky, iné produkty činnosti žiakov),

* rozširovanie tradičného obsahu v súlade so súčasnými poznatkami, aktivizovať činnosť žiakov vo voľnom čase,
* kladenie dôrazu na emocionálnu hodnotu, preferovať zážitky, v školských aj mimoškolských činnostiach,
* krížové prepojenie a jednotu v práci všetkých vyučujúcich a triednych učiteľov,
* spoluprácu s rodičmi,
* prezentáciu práce školy v oblasti ENV na verejnosti (zverejnenie aktivít ENV na web stránke školy),
* nadväzovanie kontaktov a spolupráce s organizáciami pôsobiacimi v oblasti ENV, využívať ich ponuky na vzdelávanie, metodický materiál a pomôcky,
* separáciu odpadu v škole s cieľom chrániť životné prostredie.

Plán koordinátorov environmentálnej výchovy môže byť dopĺňaný rôznymi námetmi, nápadmi a akciami.

V Huncovciach, 20. 09. 2023

Vypracovali: Mgr. Ľudmila Nováková,

Mgr. Lýdia Bašistová

Koordinátoriblokuenvironmentálnej výchovy